cyanic-selkie/wikianc huggingface dataset:
কোভিড-১৯ এর বৈশ্বিক মহামারী
উপসর্গহীন নিরব সংক্রমণ-বাহক অনুসন্ধান
মর্যাদাবাহী নেচার ও সায়েন্সসহ আরও কিছু গবেষণা সাময়িকীতে প্রকাশিত নির্ভরযোগ্য গবেষণার ফলাফলে দেখা গিয়েছে যে করোনাভাইরাসে আক্রান্ত ব্যক্তিদের একটি বিরাট অংশ (ক্ষেত্রভেদে প্রায় ৬০% বা তারও বেশি) কোনও উপসর্গই প্রকাশ করে না, এবং নিরবে ও নিজের অজান্তে রোগটি ছড়াতে থাকে। যেমন চীনে পরীক্ষা দ্বারা নিশ্চিত হওয়া করোনাভাইরাসবাহী প্রায় এক-তৃতীয়াংশ ব্যক্তিই কোনও উপসর্গ প্রকাশ করেনি। এছাড়া ইতালির ভেনেতো অঞ্চলের ভো শহরের সমস্ত অধিবাসীদের পরীক্ষা করে যে ৩% সংক্রমণের ঘটনা নিশ্চিত হওয়া গিয়েছিল, তাদের সিংহভাগই ছিল উপসর্গহীন নিরব বাহক। এই সব নিরব সংক্রমণ-বাহকেরা প্রতিনিয়ত নিজের অজান্তেই করোনাভাইরাস তাদের সম্প্রদায়ে ছড়িয়ে দিচ্ছেন, যা কিনা করোনাভাইরাস বিস্তারের অন্যতম প্রধান একটি নিয়ামক। এই তত্ত্বের স্বপক্ষে বিশ্বখ্যাত মর্যাদাবাহী সায়েন্স গবেষণা সাময়িকীতে প্রকাশিত একটি গবেষণা নিবন্ধে বলা হয়েছে যে, চীনের ভ্রমণ নিষেধাজ্ঞা আরোপের আগে যে সংক্রমণের ঘটনাগুলি হয়েছিল, তাদের ৮৬%-ই উপসর্গের অনুপস্থিতির কারণে নথিভুক্ত করা হয়নি। অথচ বিজ্ঞানীদের পরিসংখ্যানিক মডেলে বেরিয়ে এসেছে যে এই উপসর্গহীন বা মৃদু উপসর্গের নথি-বহির্ভূত ব্যক্তিরাই চীনের ৭৯% সংক্রমণের ঘটনার জন্য দায়ী। যেসব ব্যক্তি উপসর্গহীন কিংবা বহুদিন যাবৎ ধীরে ধীরে মৃদু উপসর্গ প্রকাশ করেন, তাদের ঊর্ধ্ব শ্বাসপথে অর্থাৎ নাকে, মুখে ও গলায় অসংখ্য ভাইরাসের উপস্থিতি পাওয়া গেছে, এবং তারা খুব সহজেই অনিয়মিতভাবে ও কম সংখ্যায় হলেও হাঁচি-কাশি দিয়ে এমনকি শ্বাস-প্রশ্বাসের মাধ্যমে নিজের অজান্তে আশেপাশে ভাইরাস ছড়িয়ে দিচ্ছেন। এই গুরুতর ব্যাপারটি সরকার ও সংশ্লিষ্ট অন্যান্য কর্তৃপক্ষের গুরুত্বের সাথে নেওয়া উচিত। গণমাধ্যমগুলিতে এই নিরব সংক্রমণ-বাহকদের ভূমিকা গুরুত্বের সাথে অবিরতভাবে প্রচার করা উচিত। প্রথমত বাইরের সমাজ ও গৃহের যেকোনও ব্যক্তির সাথে সামাজিক দূরত্ব বজায় রাখার নির্দেশ অক্ষরে অক্ষরে পালন করা উচিত। দ্বিতীয়ত সংক্রমণ-বাহক অনুসন্ধান প্রক্রিয়ার মাধ্যমে যতদ্রুত সম্ভব সম্ভাব্য উপসর্গহীন সংক্রমণ-বাহকদের খুঁজে বের করে তাদের দেহে করোনাভাইরাসের উপস্থিতি পরীক্ষণের পর নিশ্চিত হলে সেই উপসর্গহীন ব্যক্তিকে সমাজ থেকে ২ থেকে ৩ সপ্তাহ পর্যন্ত অন্তরিত বা বিচ্ছিন্ন করে রাখা --- এগুলি নিরব সংক্রমণ-বাহকদের প্রতিহত করার একটি উপায়। কিছু কিছু ব্রিটিশ চিকিৎসকের মতে যদি কোনও উপসর্গহীন ব্যক্তির একাধিক দিন যাবৎ ঘ্রাণ ও স্বাদের ক্ষমতা হ্রাস পায় বা একেবারে লোপ পায়, তাহলে তার দেহে অজান্তে করোনাভাইরাস উপস্থিত থাকতে পারে এবং সম্ভবত ৩০% বা তারও বেশি উপসর্গহীন ব্যক্তি এরূপ ঘ্রাণশক্তি লোপ জাতীয় উপসর্গ প্রকাশ করতে পারে।
টিকাদান
২০২০ সালের শেষভাগে এসে একাধিক টিকা বিশ্ব স্বাস্থ্য সংস্থা এবং অন্যান্য জাতীয় ও আন্তর্জাতিক কর্তৃপক্ষসমূহের অনুমোদন লাভ করে। টিকা গ্রহণ করলে গুরুতর করোনাভাইরাস রোগ হওয়া এবং তা থেকে মৃত্যুর সম্ভাবনা বহুলাংশে হ্রাস পায় এবং ভাইরাসের ছড়িয়ে পড়াও আংশিক রোধ হয়। ২০২১ সালে এসে অত্যন্ত সংক্রামক ডেলটা প্রকারণটির ক্ষেত্রেও টিকাগুলির গুরুতর রোগের বিরুদ্ধে অনাক্রম্যতা প্রদায়ক ক্ষমতা হ্রাস পায়নি, তবে এগুলির সংবহন তথা ছড়িয়ে পড়া রোধ করার ক্ষমতা হ্রাস পেয়েছে।
করোনাভাইরাস সংক্রমণ প্রতিরোধে করণীয় (ব্যক্তি পর্যায়ে)
সমগ্র দেশব্যাপী সমস্ত জনগণকে পরীক্ষণের সুযোগসুবিধার অনুপস্থিতিতে জনসচেতনতা, অন্তরণ, সঙ্গনিরোধ এমনকি অবরুদ্ধকরণের পরেও উপসর্গহীন (Asymptomatic) ভাইরাসবাহক ব্যক্তিদের কারণে নিরবে বহু সংখ্যক সংক্রমণ হবার ভয়াবহ ঝুঁকি থেকে যায়। তাই ব্যাপক ও দ্রুত করোনাভাইরাস পরীক্ষণের ব্যবস্থা অলভ্য থাকলে উপসর্গ বা লক্ষণের প্রকাশ না পেলেও সবাইকে ঘরে বসে অবরুদ্ধ অবস্থাতে এবং সীমিত চলাচল ও সামাজিক আন্তঃক্রিয়া সম্পাদনের সময়েও সমাজের প্রতিটি মানুষের সাথে সামাজিক দূরত্ব বজায় রাখা, হাত ধুয়ে জীবাণুমুক্ত করা, নাকে-মুখে-চোখে হাত না দেওয়া, ঘরবাড়ি পরিষ্কার করে জীবাণুমুক্ত করা, ইত্যাদি পদ্ধতিগুলি অত্যন্ত সাবধানতার সাথে মেনে চলতে হবে।
সমাজের সাধারণ ব্যক্তি পর্যায়ে করোনাভাইরাস রোগ ২০১৯ (কোভিড-১৯) তথা করোনাভাইরাস সংক্রমণ প্রতিরোধে করণীয় বিষয়গুলি নিচে তুলে ধরা হল। করোনাভাইরাস মানুষ-থেকে-মানুষে প্রধানত দুই প্রক্রিয়াতে ছড়াতে পারে। সংক্রমণের প্রথম প্রক্রিয়াটি দুই ধাপে ঘটে। প্রথম ধাপ: করোনাভাইরাস-সংক্রমিত ব্যক্তি ঘরের বাইরে গিয়ে মুখ না ঢেকে হাঁচি-কাশি দিলে করোনাভাইরাস তার আশেপাশের (১-২ মিটার পরিধির মধ্যে) বাতাসে কয়েক ঘণ্টা ভাসমান থাকতে পারে। দ্বিতীয় ধাপ: সেই করোনাভাইরাস কণাযুক্ত বাতাসে শ্বাস-প্রশ্বাস গ্রহণ করলে অন্য ব্যক্তিদের ফুসফুসেও শ্বাসনালি দিয়ে করোনাভাইরাস প্রবেশ করতে পারে। করোনাভাইরাস সংক্রমণের দ্বিতীয় প্রক্রিয়াটিও কয়েক ধাপে ঘটে। প্রথম ধাপ: করোনাভাইরাস-সংক্রমিত ব্যক্তি যদি কাশি শিষ্টাচার না মানেন, তাহলে তার হাতে বা ব্যবহৃত বস্তুতে করোনাভাইরাস লেগে থাকবে। দ্বিতীয় ধাপ: এখন যদি উক্ত ব্যক্তি তার পরিবেশের কোথাও যেকোনও বস্তুর পৃষ্ঠতলে সেই করোনাভাইরাসযুক্ত হাত দিয়ে স্পর্শ করেন, তাহলে সেই পৃষ্ঠতলে করোনাভাইরাস পরবর্তী একাধিক দিন লেগে থাকতে পারে। তৃতীয় ধাপ: এখন যদি অন্য কোনও ব্যক্তি সেই করোনাভাইরাসযুক্ত পৃষ্ঠ হাত দিয়ে স্পর্শ করে, তাহলে ঐ নতুন ব্যক্তির হাতে করোনাভাইরাস লেগে যাবে। চতুর্থ ধাপ : হাতে লাগলেই করোনাভাইরাস দেহের ভেতরে বা ফুসফুসে সংক্রমিত হতে পারে না, তাই এখন নতুন ব্যক্তিটি যদি তার সদ্য-করোনাভাইরাসযুক্ত হাতটি দিয়ে নাকে, মুখে বা চোখে স্পর্শ করে, কেবল তখনই করোনাভাইরাস ঐসব এলাকার উন্মুক্ত শ্লেষ্মাঝিল্লী দিয়ে দেহের ভিতরে প্রবেশ করবে ও প্রথমে গলায় ও পরে ফুসফুসে বংশবিস্তার করা শুরু করবে। এজন্য উপরে লিখিত করোনাভাইরাস ছড়ানোর দুইটি প্রক্রিয়ার শুরুতেই এবং কিংবা ছড়ানোর প্রতিটি অন্তর্বতী ধাপেই যদি করোনাভাইরাসকে প্রতিহত করা যায়, তাহলে সফলভাবে এই ভাইরাস ও রোগের সংক্রমণ প্রতিরোধ করা সম্ভব। করোনাভাইরাস প্রতিরোধে করণীয় আচরণের ব্যাপারে নিচের পরামর্শগুলি অবশ্যপাঠ্য।
সামাজিক দূরত্ব বজায় রাখা
করোনাভাইরাস কোনও লক্ষণ-উপসর্গ ছাড়াই দুই সপ্তাহের বেশি সময় ধরে যেকোনও ব্যক্তির দেহে তার অজান্তেই বিদ্যমান থাকতে পারে। এরকম করোনাভাইরাস বহনকারী ব্যক্তি যদি কোনও কারণে হাঁচি বা কাশি দেন, তাহলে তার আশেপাশের বাতাসে ৩ থেকে ৬ ফুট দূরত্বের মধ্যে করোনাভাইরাসবাহী জলীয় কণা বাতাসে ভাসতে শুরু করে এবং ঐ পরিধির মধ্যে অবস্থিত অন্য যেকোনও ব্যক্তির দেহে স্বাভাবিক শ্বাস-প্রশ্বাসের মাধ্যমে ভাইরাস প্রবেশ করতে পারে। এ কারণে জনসমাগম বেশি আছে, এরকম এলাকা অতি-আবশ্যক প্রয়োজন না হলে যথাসম্ভব এড়িয়ে চলতে হবে যাতে বাতাসে ভাসমান সম্ভাব্য করোনাভাইরাস কণা শ্বাস-প্রশ্বাসের মাধ্যমে দেহে প্রবেশ না করতে পারে।
হাত ধুয়ে জীবাণুমুক্তকরণ
পরিবেশে অবস্থিত বিভিন্ন বস্তুতে করোনাভাইরাস লেগে থাকতে পারে, তাই এগুলি কেউ হাত দিয়ে স্পর্শ করলে তার হাতেও করোনাভাইরাস লেগে যেতে পারে। কিছু গবেষণায় দেখা গেছে যে করোনাভাইরাস কাঠ, প্লাস্টিক বা ধাতুর তৈরী বস্তুর পৃষ্ঠে গড়ে চার থেকে পাঁচ দিন লেগে থাকতে পারে। মানুষকে জীবনযাপনের প্রয়োজনে এগুলিকে প্রতিনিয়তই হাত দিয়ে স্পর্শ করতে হয়। তাই এগুলি স্পর্শ করার পরে হাত ভাল করে ধুয়ে জীবাণুমুক্ত করা অত্যন্ত জরুরী। নিম্নলিখিত হাত স্পর্শ করার ঝুঁকিপূর্ণ ক্ষেত্রগুলির ব্যাপারে বিশেষ নজর দিতে হবে।
কখন হাত ধুতে হবে, তা জানার জন্য নিচের নির্দেশনাগুলি মনে রাখা জরুরি:
উদ্ভব ও ইতিহাস
thumb|upright=1.6|লগারিদম-ভিত্তিক মাপনীর লেখচিত্রে বিভিন্ন দেশে আক্রান্তের সংখ্যা
২০১৯ সালের শেষের দিকে উহান নগরীর হুয়ানান সামুদ্রিক খাদ্যের পাইকারি বাজারের দোকানদারদের মধ্যে প্রথম ভাইরাসটির সংক্রমণ ঘটে বলে ধারণা করা হয়। বাজারটিতে সামুদ্রিক খাদ্যদ্রব্যের পাশাপাশি জীবন্ত বাদুড়, সাপ ও অন্যান্য বন্যপ্রাণী ও তাদের সদ্য জবাইকৃত অঙ্গ-প্রত্যঙ্গ বিক্রি হত। প্রাথমিকভাবে ধারণা করা হয় যে হয়ত কোনও প্রাণীদেহ হতে করোনাভাইরাসটি বিবর্তিত হয়ে আরেকটি মধ্যবর্তী পোষক প্রাণীর মাধ্যমে মানবদেহে সংক্রমিত হয়েছে। চীনা সরকারি নথির বরাতে পাওয়া অন্য এক সূত্রমতে প্রথম আক্রান্ত ব্যক্তি ছিলেন ৫৫ বছর বয়স্ক ব্যক্তি যিনি ১৭ নভেম্বর, ২০১৯ সালে আক্রান্ত হন। পরের মাসের মধ্যে হুপেই প্রদেশে করোনাভাইরাস আক্রান্তর সংখ্যা আশঙ্কাজনকভাবে বেড়ে যায়। ২০১৯ সালের ৩১ ডিসেম্বরে উহানে অজানা কারণে আক্রান্ত নিউমোনিয়া রোগীর সংখ্যা বেড়ে গেলে পরের মাসের শুরুতেই এ সংক্রান্ত তদন্ত শুরু হয়। চীনা বিজ্ঞানীরা ২০২০ সালের ৭ই জানুয়ারি তারিখে এটিকে একটি নতুন ধরনের করোনাভাইরাস হিসেবে ঘোষণা দেন এবং এর বংশাণুসমগ্র বা জিনোমের তথ্যগুলি বিশ্বব্যাপী বিজ্ঞানীদের কাছে ও সংশ্লিষ্ট কর্তৃপক্ষদের কাছে বিতরণ করেন।
প্রথমদিকে আক্রান্তের সংখ্যা প্রতি সাড়ে সাতদিনে দ্বিগুণ হতে যেত। জানুয়ারি, ২০২০ এর শুরু এবং মাঝামাঝি দিকে ভাইরাস অন্যান্য চীনা প্রদেশেও পৌঁছে যায়। চীনা নববর্ষের কারণে এবং উহান চলাচলের অন্যতম গুরুত্বপূর্ণ স্থান হওয়ায় চীনের গুরুত্বপূর্ণ সকল স্থানে এ ভাইরাস পৌঁছে যায়। ২০ জানুয়ারি একদিনে চীন ১৪০ নতুন আক্রান্তের ঘটনা রেকর্ড করে। এর মধ্যে একজন বেইজিংয়ের এবং অপরজন শেনঝেন প্রদেশের। ২০ জানুয়ারির মধ্যে প্রায় ৬,১৭৪ জন নতুন আক্রান্তের ঘটনা রেকর্ড হয় বলে জানা যায়।
৩০ জানুয়ারি ডব্লিউএইচও এই প্রাদুর্ভাবকে আন্তর্জাতিক জনস্বাস্থ্য উদ্বেগজনক জরুরী অবস্থা ঘোষণা করে। ২৪ ফেব্রুয়ারি এর পরিচালক টেড্রোস আধানম সতর্ক করেন এই বলে, এই ভাইরাস চীনের বাইরে আশঙ্কাজনকভাবে ক্রমবৃদ্ধিমান সংখ্যার কারণে বৈশ্বিক মহামারীতে পরিণত হতে পারে।
১১ মার্চ ডব্লিউএইচও এই প্রাদুর্ভাব বিশ্বের বিভিন্ন দেশের সম্প্রদায়ে সঞ্চালন ঘটায় বৈশ্বিক মহামারী হিসেবে ঘোষণা করে। ১৩ মার্চ ডব্লিউএইচও ইউরোপকে এই ভাইরাসের নতুন কেন্দ্র হিসেবে ঘোষণা করে। কারণ ইউরোপে চীন বাদে বিশ্বের অন্যান্য স্থানের চেয়ে অনেক বেশি আশঙ্কাজনক হারে এই রোগ ছড়ায়। ১৬ মার্চ ২০২০ তারিখে চীনের মূল ভূখণ্ড বাদে সারা বিশ্বে আক্রান্তর সংখ্যা চীনকে ছাড়িয়ে যায়।, ২৪১,০০০ জন আক্রান্তের ঘটনা বিশ্বজুড়ে নথিবদ্ধ হয়েছে।; ৯,৯০০০ এরও বেশি মানুষ মৃত্যুবরণ করেছে; এবং ৮৮,০০০ জন সুস্থ হয়েছে।
করোনাভাইরাস একই ধরনের অনেকগুলি ভাইরাসের একটি বৃহৎ পরিবার যা প্রাণী ও মানুষে সংক্রমিত হতে পারে। ২১শ শতকের আগ পর্যন্ত করোনাভাইরাসগুলি মানুষের দেহে সাধারণ সর্দি-কাশি ব্যতীত অন্য কোনও উপসর্গ বা রোগব্যাধি সৃষ্টি করত না। কিন্তু ২১শ শতকে এসে এ পর্যন্ত ৩টি নতুন ধরনের করোনাভাইরাসের উদ্ভব হয়েছে (সার্স, মার্স ও উহান করোনাভাইরাস) যেগুলি মানব সম্প্রদায়ে ব্যাপক অঞ্চল জুড়ে প্রাণঘাতী আকার ধারণ করার ঝুঁকি বহন করে।
উহান করোনাভাইরাসটির বংশাণুসমগ্রের অনুক্রম (জিনোম সিকোয়েন্স) ও সার্স করোনাভাইরাসের বংশাণুসমগ্রের অনুক্রমের মধ্যে প্রায় ৭০% মিল পাওয়া গেছে। এর আগে ২০০২ সালেও চীনদেশেই একই ধরনের জীবন্ত প্রাণী বিক্রির বাজার থেকে ("গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস"; "Severe Acute Respiratory Syndrome-related Coronavirus", সংক্ষেপে SARS‐CoV) সার্স করোনাভাইরাসের সংক্রমণ, প্রাদুর্ভাব ও বিশ্বব্যাপী বিস্তার ঘটেছিল। বিশ্বের ৩০টি দেশে সার্স ভাইরাসটি ছড়িয়ে পড়ে, এতে ৮৪৩৭ জন ব্যক্তি নিশ্চিতভাবে আক্রান্ত হয় এবং ৮১৩ জনের মৃত্যু হয়। এর ১০ বছর পরে ২০১২ সালে মধ্যপ্রাচ্যের সৌদি আরব থেকে মার্স (মধ্যপ্রাচ্যীয় শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস; "Middle Eastern Respiratory Syndrome-related Coronavirus", সংক্ষেপে MERS‐CoV) নামের আরেকটি বিপজ্জনক প্রাণঘাতী করোনাভাইরাস উট থেকে মানুষের দেহে সংক্রমিত হয়েছিল। ভাইরাসটি ২৭টি দেশে ছড়িয়ে পড়ে, এতে ২৪৯৪ জন নিশ্চিতভাবে আক্রান্ত হয় এবং এদের মধ্যে ৮৫৮ জনের মৃত্যু হয়।
শনাক্তকরণ, উপসর্গ ও নিরাময়
পলিমারেজ শৃঙ্খল বিক্রিয়া পরীক্ষার (পিসিআর টেস্ট) মাধ্যমে উপর্যুক্ত বাজারের সাথে সরাসরি জড়িত অনেক ব্যক্তির দেহে এবং বাজারের সাথে জড়িত নয়, এমন ব্যক্তিদের দেহেও ভাইরাসটির সংক্রমণ হয়েছে বলে নিশ্চিত হওয়া গেছে। ভাইরাসটি মানুষ থেকে মানুষে সংক্রমণ হতে পারে, এমন প্রমাণও পাওয়া গেছে। তবে এই নতুন ভাইরাসটি সার্স ভাইরাসের সমপর্যায়ের মারাত্মক কি না, তা এখনও পরিষ্কার নয়।
এই ভাইরাসের সংক্রমণে জ্বর (৮৩%-৯৩% রোগীর ক্ষেত্রে), শুকনো কাশি (৭৬%-৮২% রোগীর ক্ষেত্রে), অবসাদ বা পেশীতে ব্যথা (১১%-৪৪% রোগীর ক্ষেত্রে), এবং পরবর্তীতে শ্বাসকষ্ট ও শ্বাসনালির রোগ (যেমন- ক্লোমনালীর প্রদাহ তথা ব্রঙ্কাইটিস এবং নিউমোনিয়া) হয়। কদাচিৎ মাথাব্যথা, তলপেটে ব্যথা, উদরাময় (ডায়রিয়া) বা কফসহ কাশি হতে পারে। রোগীদের রক্ত পরীক্ষা করে দেখা গেছে এই ভাইরাসের কারণে তাদের শ্বেত রক্তকণিকার সংখ্যা হ্রাস পায়। এছাড়া যকৃৎ ও বৃক্কের (কিডনি) ক্ষতি হয়। সাধারণত এক সপ্তাহের আগ পর্যন্ত উপসর্গগুলি ডাক্তার দেখানোর মত জটিল রূপ ধারণ করে না। কিন্তু ২য় সপ্তাহে এসে ব্যক্তিভেদে অবস্থার দ্রুত ও গুরুতর অবনতি ঘটতে পারে। যেমন ফুসফুসের ক্ষতিবৃদ্ধির সাথে সাথে ধমনীর রক্তে অক্সিজেনের স্বল্পতা (হাইপক্সেমিয়া) দেখা দেয় এবং রোগীকে অক্সিজেন চিকিৎসা দিতে হয়। এছাড়া তীব্র শ্বাসকষ্টমূলক রোগলক্ষণসমষ্টি (অ্যাকিউট রেসপিরেটরি ডিসট্রেস সিনড্রোম) পরিলক্ষিত হয়। ২৫ থেকে ৩০ শতাংশ রোগীকে নিবিড় পরিচর্যা কেন্দ্রে (intensive care unit বা ICU) রেখে যান্ত্রিকভাবে শ্বাসগ্রহণ করাতে হয় এবং কখনও কখনও কৃত্রিম ফুসফুসের ভেতরে রক্ত পরিচালনার মাধ্যমে রক্তে অক্সিজেন যোগ করতে হয়। এছাড়া ফুসফুসের ব্যাপক ক্ষতি হবার কারণে ব্যাকটেরিয়াঘটিত ২য় একটি নিউমোনিয়া হবার বড় সম্ভাবনা থাকে এবং নিবিড় পরিচর্যাধীন রোগীদের ১০% ক্ষেত্রে এটি হয়।
ইনফ্লুয়েঞ্জা ভাইরাসের আক্রমণের মত উপসর্গ হলেও ফ্লুয়ের ঔষধে কোনও কাজ হয় না। এ পর্যন্ত রোগটির জন্য কোনও ঔষধ বা টিকা উদ্ভাবিত হয়নি। হাসপাতালে নিবিড় চিকিৎসা ছাড়া রোগ থেকে সেরে ওঠার উপায় নেই। যাদের রোগ প্রতিরোধ ক্ষমতা আগে থেকেই কম, তাদের নিউমোনিয়া হয়ে মারা যাওয়ার সম্ভাবনা বেশি থাকে। সাধারণত বৃদ্ধদের মধ্যে ভাইরাসটির ক্ষতিকর প্রভাব বেশি দেখা গেছে। ইনলফ্লুয়েঞ্জাতে সংক্রমণ-পরবর্তী মৃত্যুর হার (যেমন মার্কিন যুক্তরাষ্ট্রে ০.১%) করোনাভাইরাসের মৃত্যুর হার অপেক্ষা কম (৩-৪%)।
বিস্তারের উপায়
উহান করোনাভাইরাসটি অপেক্ষাকৃত বড় আকারের; এর আকার প্রায় ১২৫ ন্যানোমিটার (অর্থাৎ ১ মিটারের প্রায় ১ কোটি ভাগের এক ভাগ)। আকারে বড় বলে এটি বাতাসে কয়েক ঘণ্টার বেশি ভাসন্ত অবস্থায় থাকতে পারে না এবং কয়েক ফুটের বেশি দূরত্বে গমন করতে পারে না। ইনফ্লুয়েঞ্জা ভাইরাসের মতো এটিও প্রত্যক্ষ বা পরোক্ষ সংস্পর্শের মাধ্যমে এক ব্যক্তি থেকে আরেক ব্যক্তিতে ছড়াতে পারে। বন্ধুবান্ধব ও পরিবারের সদস্যদের মধ্যে ঘনিষ্ঠ সংস্পর্শের সময় মুখের হাঁচি, কাশি, লালা বা থুতু থেকে সরাসরি ভাইরাসটি এক ব্যক্তি থেকে আরেক ব্যক্তিতে সংক্রামিত হতে পারে। অন্যদিকে জনসাধারণ্য স্থানে কোনও আক্রান্ত ব্যক্তি হাঁচি-কাশি দিলে বা ভাইরাসযুক্ত হাত দিয়ে ধরলে কাছাকাছি পৃষ্ঠতলে যেমন দরজার হাতলে, খাটের খুঁটিতে বা মুঠোফোনে ভাইরাস লেগে থাকতে পারে এবং সেখান থেকে পরোক্ষভাবে আরেকজন ব্যক্তির কাছে সেটি ছড়াতে পারে।
এছাড়া উহান করোনাভাইরাসে আক্রান্ত রোগীর চিকিৎসার সময়ে যেমন ক্লোমনালীবীক্ষণ বা শ্বাসনালির চিকিৎসার সময়ে বাতাসে দেহ থেকে নিঃসৃত ভাইরাসবাহী তরলের বাতাসে ভাসমান কণাগুলি একাধিক চিকিৎসাকর্মীকে সংক্রামিত করতে পারে এবং সাবধানতা অবলম্বন না করলে হাসপাতালের সবার মধ্যে ছড়িয়ে পড়তে পারে। হাত পরিষ্কার রাখলে এবং বিশেষ পোশাক বা গাউন, হাতমোজা, মুখোশ ও চশমা পরিধান করলে বাতাসে ভাইরাসবাহী ভাসমান কণার বিস্তার কমানো সম্ভব। ভাইরাসটির সংক্রমণ ও লক্ষণ প্রকাশের অন্তর্বর্তী কাল (ইনকিউবেশন পিরিয়ড) এখনও নিশ্চিতভাবে জানা না গেলেও সংক্রমণের মোটামুটি ১ থেকে ১৪ দিনের মধ্যেই রোগের উপসর্গ দেখা যাবে বলে অনুমান করা হচ্ছে।
ঝুঁকি
২০২০ সালের ২৩শে জানুয়ারি বিশ্ব স্বাস্থ্য সংস্থা উহান করোনাভাইরাসের বিস্তারকে আন্তর্জাতিক পর্যায়ে জনস্বাস্থ্যের জন্য একটি জরুরী অবস্থা হিসেবে ঘোষণা দেবার বিরুদ্ধে সিদ্ধান্ত নেয়। তবে তারা বলে যে তাদের জরুরী অবস্থা সমিতি প্রয়োজন হলে এই সিদ্ধান্ত ভবিষ্যতে পুনরায় খতিয়ে দেখতে পারে। এর আগে বিশ্ব স্বাস্থ্য সংস্থা ভাইরাসটির ব্যাপক বিস্তারের সম্ভাবনার ব্যাপারে সতর্ক করেছিল। সে সময় চীনা নববর্ষ উপলক্ষে চীনের পর্যটকদের গমনাগমনের শীর্ষ মৌসুমের কারণে ভাইরাসটির ছড়িয়ে পড়ার ব্যাপারে দুশ্চিন্তা ছিল।
প্রতিক্রিয়া
২০১৯ সালের ৩১শে ডিসেম্বর তারিখে বিশ্ব স্বাস্থ্য সংস্থাকে প্রথম ভাইরাসটির সংক্রমণের কথা অবহিত করা হয়। ২৭শে জানুয়ারি ২০২০ তারিখ পর্যন্ত চীনে প্রায় ৪৫১৫ ব্যক্তির দেহে ভাইরাসটির উপস্থিতি শনাক্ত করা হয়েছে, যাদের মধ্যে ৯৭৬ জনের অবস্থা গুরুতর। ভাইরাসের কারণে ২০২০ সালের ৯ই জানুয়ারি প্রথম ব্যক্তিটি মারা যায়। ২৭-শে জানুয়ারি ২০২০ তারিখ পর্যন্ত ভাইরাসটির কারণে চীনে ১০১ জন ব্যক্তি মারা যায়।
ভাইরাসের বিস্তার রোধের উদ্দেশ্যে চীনের বহু শহরে নববর্ষ উৎসব বাতিল করে দেওয়া হয়, উৎসব-উদ্দীপনামূলক জনসমাগম নিষিদ্ধ করা হয় এবং পর্যটকদের জন্য আকর্ষণীয় বেড়াবার স্থানগুলিও জনসাধারণের জন্য বন্ধ করে দেওয়া হয়। চীনা সরকারের নির্দেশে উহান শহরে ও হুপেই প্রদেশের আরও ১৭টি শহরে অন্তর্গামী ও বহির্গামী সমস্ত গণপরিবহন সেবা স্থগিত করা হয়েছে। ফলে প্রায় ৫ কোটি চীনা অধিবাসী (উহান শহরের ১ কোটি ১০ লক্ষ অধিবাসীসহ) নিজ শহরে প্রায় অবরুদ্ধ জীবনযাপন করছে। উহানে করোনাভাইরাসে আক্রান্ত রোগীদের চিকিৎসার জন্য বিশেষ হাসপাতাল নির্মাণ করা হচ্ছে।
দেশ অনুযায়ী করোনাভাইরাসের প্রাদুর্ভাব
২১শে মার্চ ২০২০ তারিখ পর্যন্ত সারা বিশ্বে ১১ হাজারের কিছু বেশি লোকের করোনাভাইরাস রোগ ২০১৯-এর কারণে মৃত্যু হয়েছে। এর ১ সপ্তাহ আগে মৃতের সংখ্যা ছিল প্রায় ৫ হাজার ৪০০ জন। অর্থাৎ বিশ্বে গড়ে করোনাভাইরাসের কারণে প্রতি ৭ দিনে মৃতের সংখ্যা দ্বিগুণ হচ্ছে।
মৃতের সংখ্যা দ্বিগুণ হবার সময় দেশভেদে ভিন্ন। সাধারণত বিস্তারের শুরুর দিকে ২-৩ দিন পরপর মৃতের সংখ্যা দ্বিগুণ হয়। পরবর্তীতে বিস্তার প্রতিরোধমূলক কর্মসূচী পালন করার ফলে মৃতের সংখ্যা দ্বিগুণ হবার সময় বাড়তে থাকে। যেমন চীনে মার্চের শেষ দিকে মৃতের সংখ্যা দ্বিগুণ হবার সময় ছিল ৩৫ দিন।
বহিঃসংযোগ
সরকারি স্বাস্থ্য সংস্থা (প্রশ্ন এবং উত্তর) সেন্টার ফর ডিজিজ কন্ট্রোল অ্যান্ড প্রিভেনশন (যুক্তরাষ্ট্রের সিডিসি) (প্রশ্ন এবং উত্তর) ন্যাশনাল ইন্সটিটিউট ফর অকুপেশনাল সেফটি অ্যান্ড হেলথ কর্তৃক
উপাত্ত ও মানচিত্র
লাহোর দুর্গ
লাহোর দুর্গ (উর্দু/) (স্থানীয়ভাবে শাহী কিল্লা বলে পরিচিত) পাকিস্তানের পাঞ্জাবের লাহোরে অবস্থিত একটি দুর্গ। এই দুর্গ ইকবাল পার্কে লাহোরের দেয়ালঘেরা শহরের উত্তরপশ্চিমে অবস্থিত। এই পার্ক পাকিস্তানের সবচেয়ে বড় নগর পার্কের অন্যতম। ট্রাপোজয়েড আকৃতির স্থানটি ২০ হেক্টর এলাকা নিয়ে গঠিত। এটিতে ২১ টি উল্লেখযোগ্য স্মৃতিস্তম্ভ রয়েছে যার মধ্যে কয়েকটি সম্রাট আকবরের যুগে রয়েছে। ১৭ শ শতাব্দীতে লাহোর দুর্গটি প্রায় পুরোপুরি পুনর্নির্মাণের জন্য উল্লেখযোগ্য, যখন মুঘল সাম্রাজ্য তার জাঁকজমক ও ঐশ্বর্যের চূড়ান্ত উচ্চতায় ছিল।
দুর্গের উৎস প্রাচীনকাল হলেও বর্তমান স্থাপনা মুঘল সম্রাট আকবরের শাসনামলে নির্মিত হয়েছে। পরবর্তীতে মুঘল সম্রাটদের সময়ে দুর্গের বৃদ্ধি ঘটেছে। মুঘল সাম্রাজ্যের পতনের পর শিখ ও ব্রিটিশ শাসকরাও দুর্গের বৃদ্ধি ঘটান। এর দুইটি ফটক রয়েছে। এর মধ্যে একটি সম্রাট আওরঙ্গজেব নির্মাণ করেছেন। এটি আলমগিরি ফটক বলে পরিচিত এবং তা বাদশাহী মসজিদমুখী। অন্যটি আকবরের সময় নির্মিত হয় এবং এটি মাসিতি বা মসজিদি ফটক নামে পরিচিত। এটি দেয়ালঘেরা শহরের মাসিতি এলাকামুখী। বর্তমানে আলমগিরি ফটকটি প্রধান প্রবেশপথ হিসেবে ব্যবহৃত হয় এবং মাসিতি ফটকটি স্থায়ীভাবে বন্ধ রয়েছে। দুর্গে মুঘল স্থাপত্যের উৎকৃষ্ট নিদর্শন রয়েছে। দুর্গের কিছু বিখ্যাত স্থানের মধ্যে রয়েছে শিশ মহল, আলমগিরি ফটক, নওলাখা প্যাভেলিয়ন ও মোতি মসজিদ।
১৯৮১ খ্রিষ্টাব্দে শালিমার উদ্যানের পাশাপাশি এই দুর্গ ইউনেস্কোর বিশ্ব ঐতিহ্যবাহী স্থান হিসেবে স্বীকৃত হয়। এক্সপো ২০১০ এ পাকিস্তানের প্যাভেলিয়ন দুর্গের রেপ্লিকা হিসেবে তৈরি করা হয়েছে।
মুঘল ও মুঘল-পূর্ব‌ যুগ
লাহোর দুর্গের উৎস স্পষ্ট নয় এবং তা সাধারণত বিভিন্ন পৌরাণিক কাহিনী নির্ভর কে সর্বপ্রথম এই দুর্গ নির্মাণ করেছিলেন তা জানা যায় না। কিছু হিন্দু পৌরাণিক কাহিনীতে রামের পৌরাণিক পুত্র লোহকে এর প্রতিষ্ঠার সাথে সম্পর্কিত করা হয়। এ বিষয়ে প্রথম ঐতিহাসিক বিবরণ ১১শ শতাব্দীতে সুলতান মাহমুদ গজনভির সময় পাওয়া যায়। এটি ছিল একটি কাদা দিয়ে তৈরী দুর্বল দুর্গ এবং তা তখন ধ্বংস হয়ে যায়। পুরনো সূত্র অনুযায়ী ১২৪০ এর দশকে মঙ্গোলরা এই দুর্গ ধ্বংস করে। এর প্রায় ৫০ বছর পর গিয়াসউদ্দিন বলবন এখানে একটি দুর্গ নির্মাণ করেন। ১৩৯৯ খ্রিষ্টাব্দে তৈমুরের আক্রমণে এই দুর্গ পুনরায় বিধ্বস্ত হয়। এর ২০ বছর পর সুলতান মুবারক শাহ সৈয়দ এটি পুনর্নির্মাণ করেন। ১৪৩০ এর দশকে কাবুলের শেখ আলি এই দুর্গ দখল করেন।
দুর্গের বর্তমান স্থাপনা মুঘল আমলের। ১৫৭৫ খ্রিষ্টাব্দে মুঘল সম্রাট আকবর দুর্গটি দখল করেন। এটি সাম্রাজ্যের উত্তরপশ্চিম সীমান্ত রক্ষার কাজে ব্যবহৃত হত। তিনি ইট ও চুনাপাথর দিয়ে দুর্গ পুনর্নির্মাণ করেন। সময় পরিক্রমায় এতে প্রাসাদ নির্মিত হয় এবং এতে যুক্ত বাগান এর সৌন্দর্য বৃদ্ধি করে। আকবর কর্তৃক নির্মিত অন্যান্য স্থাপনার মধ্যে রয়েছে দৌলত খানা-এ-খাস-ও-আম, ঝারোকা-এ-দারশান, ও মাসজিদি ফটক। পরের সম্রাটদের সময় তার স্থাপনাগুলো প্রতিস্থাপিত হয়। শাহজাহান শাহ বুরুজ, শিশ মহল ও নওলাখা প্যাভেলিয়ন নির্মাণ করেছেন। তার পুত্র আওরঙ্গজেব আলমগিরি ফটক নির্মাণ করেছেন। এর দুইপাশে গম্বুজযুক্ত প্যাভেলিয়নসহ অর্ধ‌-গোলাকার টাওয়ার রয়েছে।
শিখ যুগ
১৭৫৮ রঘুনাথরাওয়ের নেতৃত্বে মারাঠা বাহিনী এই দুর্গ দখল করে। এরপর বানগি শিখ রাজবংশ (১৭১৬-১৮১০) ১৭৬০ থেকে ১৭৯৯ খ্রিষ্টাব্দ পর্যন্ত লাহোর শাসন করেছে। এরপর রণজিৎ সিং বানগিদের হাত থেকে লাহোরের নিয়ন্ত্রণ হস্তগত করেন। লাহোর দুর্গও তার হাতে আসে। ১৮০১ খ্রিষ্টাব্দে তাকে সমগ্র পাঞ্জাবের সম্রাট ঘোষণা করা হয়। ১৭৯৯ থেকে ১৮৪৯ খ্রিষ্টাব্দে শিখ সাম্রাজ্যের পতনের আগ পর্যন্ত এই দুর্গ রণজিৎ সিং, তার পুত্র, নাতি ও স্ত্রীদের হাতে ছিল।
সাম্প্রতিক সময়
১৯৫৯ খ্রিষ্টাব্দে দিওয়ান-ই-আমের সম্মুখে খননকার্যের সময় ১০২৫ খ্রিষ্টাব্দে সুলতান মাহমুদ গজনভির সময়কার একটি স্বর্ণমুদ্রা পাওয়া যায়। এটি জমি থেকে প্রায় নিচে পাওয়া যায়।  গভীর পর্যন্ত এর সাংস্কৃতিক স্তর বিস্তৃত ছিল যা থেকে বোঝা যায় যে তার বিজয় অভিযানের পূর্বে‌ও এখানে জনবসতি ছিল।
২০০৭ খ্রিষ্টাব্দের এপ্রিলে আকবরি ফটকের মেঝেতে কাজ চলার সময় ব্রিটিশ, শিখ ও মুঘল যুগের তিনটি মেঝে উম্মোচিত হয়। এগুলো যথাক্রমে ইট, পোড়ানো ইট ও পাথরে নির্মিত। শেষেরটি জাহাঙ্গীর বা শাহজাহানের সময় নির্মিত হয় এবং তা মুঘল নিদর্শন।
২০০৬ খ্রিষ্টাব্দের এপ্রিলে কর্মকর্তারা ইউনেস্কোকে বিপন্ন বিশ্ব ঐতিহ্যবাহী স্থানের তালিকা থেকে দুর্গের নাম বাদ দিতে অনুরোধ করেছেন কারণ নরওয়ে, হংকং, যুক্তরাজ্য ও ফ্রান্স এর সংস্কারের জন্য অর্থ সহায়তা দিয়েছে।
১৯৯০ খ্রিষ্টাব্দে ইউনেস্কো দুর্গে কোনো রাষ্ট্রীয় বা ব্যক্তিগত অনুষ্ঠান না করার জন্য পাঞ্জাব প্রত্নতাত্ত্বিক বিভাগকে নির্দেশ দিলেও এখানে সে বছরের ২৩ ডিসেম্বর একটি বিয়ের অনুষ্ঠান হয়। ১৯৭৫ খ্রিষ্টাব্দের পুরাতত্ত্ব আইন অনুযায়ী ঐতিহাসিক স্থানের সুরক্ষার জন্য এসব স্থানের ব্যবহার নিষেধ। কিন্তু পরের মাসে দিওয়ান-ই-খাসে একটি ভোজের আয়োজন করা হয়।
কাঠামো
মুঘল অঞ্চল এবং কাবুল, মুলতান ও কাশ্মীরের ঘাটির মধ্যে লাহোর শহরের কৌশলগত অবস্থানের কারণে পুরনো কাদামাটি দিয়ে তৈরি দুর্গকে ভেঙে ইট নির্মিত দুর্গ তৈরীর প্রয়োজনীয়তা দেখা দেয়। দুর্গে পার্সি‌য়ান উদ্যান দেখা যায় হয় যা পরবর্তী মুঘল সম্রাটগণ সৌন্দর্যমন্ডিত করেছেন। দুর্গটি দুইটি অংশে বিভক্ত: প্রথমে রয়েছে প্রশাসনিক অংশ। এটি মূল প্রবেশপথের সাথে সংযুক্ত এবং এতে বাগান ও রাজকীয় কাজের জন্য দিওয়ান-ই-খাস রয়েছে। দ্বিতীয় অংশে রয়েছে ব্যক্তিগত ও আবাসিক অংশ। এটি উত্তরে দরবার এবং এতে হস্তী ফটক দিয়ে প্রবেশ করা যায়। এখানে শিশ মহল, প্রশস্ত শোবার ঘর এবং বাগান রয়েছে। বাইরের দেয়াল পারস্যের নীল কাশি টাইলসে আবৃত। মূল প্রবেশপথ মরিয়ম জামানি মসজিদমুখী এবং বৃহৎ আলমগিরি ফটক হাজুরি বাগের দিকে উন্মুক্ত হয়। হিন্দু স্থাপত্যের কিছু প্রভাব এখানে দেখা যায়।
দিওয়ান-ই-আম
দিওয়ান-ই-আম হল সাধারণের দরবার। ১৬২৮ খ্রিষ্টাব্দে শাহজাহান এটি নির্মাণ করেন। এখানে সাধারণ মানুষের সাথে বাদশাহ সাক্ষাত করতেন। এর নকশা আগ্রা দুর্গের দিওয়ান-ই-আমের নকশার অনুরূপ। এখানে চল্লিশটি স্তম্ভ ও একটি বারান্দা রয়েছে। শিখ শাসক শের সিং মহারানি চান্দ কৌরের সাথে লড়াইয়ের সময় শের সিঙের গোলার আঘাতে এটি ধ্বংস হয়ে গিয়েছিল। ১৮৪৯ খ্রিষ্টাব্দে ব্রিটিশরা তা সংস্কার করে।
শিশ মহল
শিশ মহল হল আয়নার প্রাসাদ। মুমতাজ মহলের পিতা মির্জা গিয়াস বেগ ১৬৩১ খ্রিষ্টাব্দে শাহজাহানের শাসনামলে এটি নির্মাণ করেছিলেন। এটি প্রশস্ত হল নিয়ে গঠিত। এর পেছনে আরো কয়েকটি হল রয়েছে। এটি ছিল দুর্গের হারেম। এতে পেছনের কামরায় মার্বেলের সচ্ছিদ্র পর্দা রয়েছে। এই পর্দা লতা, ফুল ও জ্যামিতিক প্যাটার্ন দিয়ে সজ্জিত। দেয়ালে পিয়েট্রা ডুরা শিল্পকর্ম রয়েছে।
জাহাঙ্গিরের চতুর্ভুজক্ষেত্র
এটি একটি চতুর্ভু‌জাকার ক্ষেত্র। এটি রাজপরিবারের নারীদের আবাসস্থল ও হারেম নিয়ে গঠিত। আকবর এর নির্মাণ শুরু করেছিলেন এবং ১৬১৮ খ্রিষ্টাব্দে জাহাঙ্গীর তা সমাপ্ত করে। এই দালানগুলো ভূগর্ভস্থ কামরার উপর নির্মিত, বিশেষত উত্তর, পশ্চিম ও পূর্বের সীমানাগুলো। এর ইওয়ান আকবরের সময়কার স্থাপত্যশৈলী প্রদর্শ‌ন করে। চতুর্ভুজ ক্ষেত্রের আকার ৩৭২ x ২৪৫ মিটার। এতে চাহার বাগ নামক বাগান রয়েছে। বাগানের সীমানায় রয়েছে হাটার পথ ও ফোয়ারা। ব্রিটিশ যুগে সেনাবাহিনীর চাহিদা অনুযায়ী অফিসারদের ধারণ করার জন্য এর পরিবর্তন ঘটানো হয়েছিল।
খোয়াবগাহ
খোয়াবগাহ ছিল শাহজাহানের শোবার ঘর। তার শাসনামলে প্রথম লাহোর সফরের সময় ওয়াজির খানের তত্ত্বাবধানে ১৬৩৪ খ্রিষ্টব্দে এটি নির্মিত হয়। এটি দুর্গে শাহজাহান কর্তৃক নির্মিত প্রথম স্থাপনা। বর্তমানে মার্বেল ছাড়া বাকি সজ্জাগুলো অবশিষ্ট নেই।
নওলাখা প্যাভেলিয়ন
এই প্যাভেলিয়ন শাহজাহান ৯ লক্ষ রুপি ব্যয়ে নির্মাণ করেছিলেন। এটি শিশ মহলের পশ্চিমে অবস্থিত। প্যাভিলিয়নটি আয়তাকার এবং কেন্দ্রীয় আর্চ ও বিশেষভাবে খোদাইকরা ছাদ শাহজাহানের যুগের স্থাপত্য নিদর্শনের মধ্যে পৃথক বৈশিষ্ট্যমন্ডিত। এতে বাংলার ঢালু ছাদ ও ইউরোপের বল্ডচিনের মিশ্রণ দেখা যায়। ভূমি থেকে আড়ালের জন্য প্যাভেলিয়নের মার্বেলের আচ্ছাদনের শীর্ষে উপরমুখী অংশ যুক্ত রয়েছে।
মোতি মসজিদ
মোতি মসজিদ ১৭শ শতাব্দীতে শাহজাহানের শাসনামলে নির্মিত হয়। মাকরানার সাদা মার্বেল দিয়ে এটি নির্মিত হয়। এর বহির্ভাগ খাজযুক্ত আর্চে তৈরি। এতে তিনটি গম্বুজ, একটি কেন্দ্রীয় ইওয়ান রয়েছে। মসজিদের বহির্ভাগে পাঁচটি আর্চ রয়েছে, যা সমসাময়িক অন্য মসজিদের ব্যতিক্রম। অন্য মসজিদ্গুলোতে তিনটি আর্চ দেখা যায়। মহারাজা রণজিৎ সিঙের শাসনামলে মসজিদটিকে মোতি মন্দির নামক শিখ মন্দিরে রূপান্তর করা হয়েছিল।
ফটক
সম্রাট আকবর দুইটি ফটক নির্মাণ করেছিলেন। ১৫৬৬ খ্রিষ্টাব্দে আকবরি ফটক নির্মিত হয়। এটি বর্তমানে মাসতি ফটক বলে পরিচিত। ১৬১৪ খ্রিষ্টাব্দের দিকে আকবরের একজন স্ত্রী ফটকের বাইরে একটি মসজিদ নির্মাণ করেছিলেন। আরেকটি ফটক পরবর্তীকালে আলমগিরি ফটক দিয়ে প্রতিস্থাপন করা হয়েছিল। আলমগিরি ফটকটি দুর্গের প্রবেশপথ। ১৬৭৪ খ্রিষ্টাব্দে সম্রাট আওরঙ্গজেব এটি নির্মাণ করেন। এতে অর্ধবৃত্তাকার দুটি টাওয়ার রয়েছে। টাওয়ারের ভিত্তি পদ্মপাতার নকশায় সজ্জিত।
শিখ দালান
রণজিৎ সিংহের পুত্র খরক সিংহের স্ত্রী চান্দ কৌর নাগ মন্দির নির্মাণ করেছিলেন। এটি বর্গাকার এবং ভূমি থেকে উচ্চস্থানে নির্মিত হয়েছে। এর বাইরের দেয়াল চিত্রাঙ্কিত। মন্দিরে তরমুজ আকৃতির গম্বুজ রয়েছে। চিত্রকর্মে‌র ক্ষতির আশঙ্কায় দীর্ঘদিন ধরে এতে জনসাধারণকে প্রবেশ করতে দেয়া হয় না।
মাই জিনদান হাভেলির উৎস অজ্ঞাত তবে ধারণা করা হয় যে এটি মুঘল স্থাপত্য। তবে শিখদের ব্যাপক সম্প্রসারণের কারণে একে চান্দ কৌরের সাথে সম্পর্কিত করা হয়। এই দালান দ্বিতলবিশিষ্ট। তাকে এখানে হত্যা করা হয়েছিল বলে অভিযোগ রয়েছে। বর্তমানে একটি একটি জাদুঘর। খরক সিং হাভেলি ছিল রণজিৎ সিংহের উত্তরসুরি খরক সিংহের প্রাসাদ। এটি জাহাঙ্গিরের চতুর্ভুজক্ষেত্রের দক্ষিণপূর্বে অবস্থিত। পরে ব্রিটিশরা তা দখল করে নেয় এবং ভবনের প্রথম ও দ্বিতীয় তলা যথাক্রমে গুদাম ও কর্মচারীদের বাসস্থান এবং কমান্ড্যান্ট কোয়ার্টার হিসেবে ব্যবহৃত হত। বর্তমানে এখানে প্রত্নতাত্ত্বিক জরিপ অফিস অবস্থিত।
অন্যান্য
খিলওয়াত খানা ১৬৩৩ খ্রিষ্টাব্দে শাহজাহান নির্মাণ করেছিলেন। এটি পাইন বাগের উত্তরে অবস্থিত। এখানে রাজপরিবারের নারীরা থাকতেন। স্তম্ভ ও দরজা কাঠামো মার্বেলে নির্মিত এবং বক্রছাদ বিশিষ্ট। খিলওয়াত খানার উত্তরপশ্চিমে কালা বুরুজ নামক ওয়াচ টাওয়ার রয়েছে। এটি গ্রীস্মকালীন প্যাভেলিয়ন হিসেবে ব্যবহৃত হত। ব্রিটিশ যুগে এর সবচেয়ে উপরের তলাটি বার হিসেবে ব্যবহৃত হত। এর ছাদের কিনারা ইট দ্বারা যুক্ত
মাকতিব খানা সম্রাট জাহাঙ্গীরের শাসনামলে মামুর খানের তত্ত্বাবধানে নির্মিত হয়। এটি কর্মচারীদের জন্য দুর্গের প্রবেশপথ হিসেবে ব্যবহৃত হত। এছাড়াও দুর্গে রাজপরিবারের পুরুষ ও মহিলা সদস্যদের জন্য পৃথক গোসলখানা রয়েছে।
বিশ্ব ঐতিহ্যবাহী স্থানের মর্যাদা
১৯৮০ খ্রিষ্টাব্দে শর্ত ১, ২ ও ৩ এর ভিত্তিতে পাকিস্তান সরকার লাহোর দুর্গকে ইউনেস্কোর বিশ্ব ঐতিহ্যবাহী স্থান হিসেবে অন্তর্ভু‌ক্তির জন্য মনোনীত করে। এর সাথে শালিমার উদ্যানকেও মনোনীত করা হয়। ১৯৮১ খ্রিষ্টাব্দের অক্টোবরে সিডনিতে অনুষ্ঠিত পঞ্চম বৈঠকে ওয়ার্ল্ড হেরিটেজ সাইট কমিটি দুইটি স্থানকেই তালিকায় যুক্ত করে। ২০০০ খ্রিষ্টাব্দে এই দুই স্থানকে বিপন্ন বিশ্ব ঐতিহ্যবাহী স্থানের তালিকায় অন্তর্ভুক্তির জন্য সংগঠনের কাছে চিঠি পাঠায় এবং ক্ষতিগ্রস্ত অংশের সংস্কারের জন্য সহায়তা চায়। কয়েকবছর ধরে সংস্কারের পর ২০১২ খ্রিষ্টাব্দের জুন মাসে বিপন্ন তালিকা থেকে স্থান দুইটিকে বাদ দেয়া হয়।
উদ্ভিদ কলম
উদ্ভিদ কলম হলো কৃত্রিম উপায়ে উদ্ভিদের বংশ বৃদ্ধির এক ধরনের পদ্ধতি যেখানে এক উদ্ভিদের শাখা কেটে নিয়ে অন্য উদ্ভিদে সংযোজন করা হয়।
প্রয়োজনীয় যন্ত্রপাতি
এই কাজে ধারালো অস্ত্র ব্যবহার করা হয়; সহজ লভ্য হিসেবে সাধারণত নতুন ব্লেড ব্যবহার করা হয়। ব্লেড ছাড়াও অন্যান্য ধারালো যন্ত্র দ্বারা এটি করা যায়।
পরিচর্যা
উদ্ভিদের বেঁচে থাকার জন্য যে স্বাভাবিক পরিবেশ তা রাখতে হবে ।
তথ্যসূত্র
[[বিষয়শ্রেণী:উদ্ভিদবিজ্ঞান
]]
মমতাজ মহল (১৯৪৪-এর চলচ্চিত্র)
মমতাজ মহল ১৯৪৪ সালের ভারতীয় বলিউড চলচ্চিত্র, কদার নাথ শর্মা পরিচালিত এবং খুরশীদ বানো, মধুবালা ও চন্দ্র মোহন অভিনীত। এটি ১৯৪৪ সালের ৬ষ্ঠ সর্বাধিক উপার্জনকারী ভারতীয় চলচ্চিত্র ছিল।
১৫৭৪
১৫৭৪ গ্রেগরীয় বর্ষপঞ্জির একটি সাধারণ বছর।
জ্যাক কার
জন ল্যাম্বার্ট কার, (Jack Kerr; জন্ম: ২৮ ডিসেম্বর, ১৯১০ - মৃত্যু: ২৭ মে, ২০০৭) ড্যানভার্ক এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার, কোচ ও প্রশাসক ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩১ থেকে ১৯৩৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯২৯-৩০ মৌসুম থেকে ১৯৪২-৪৩ মৌসুম পর্যন্ত জ্যাক কারের প্রথম-শ্রেণীর খেলোয়াড়ী জীবন চলমান ছিল। ১৯৩১ থেকে ১৯৩৭ সালের মধ্যে উদ্বোধনী ব্যাটসম্যান হিসেবে খেলতেন। প্রথম-শ্রেণীর ক্রিকেটের অধিকাংশ খেলাই ক্যান্টারবারির পক্ষে খেলেছেন। আটটি শতক সহযোগে ৩২.১৯ গড়ে ৪৮২৯ রান তুলেন।
নর্থ আইল্যান্ডের দক্ষিণের জেলা মানাওয়াতো - ওয়াঙ্গানুইয়ের ড্যানভার্কে জ্যাক কারের জন্ম। পিতার উৎসাহে ক্রিকেট খেলার দিকে মনোনিবেশ ঘটান। ওয়াঙ্গানুই টেকনিক্যাল কলেজে পড়াশুনো করেন। সেখানেই বিখ্যাত ক্রিকেটার স্টুই ডেম্পস্টারের কাছ থেকে প্রশিক্ষণ লাভের সুযোগ ঘটে তার। খাঁটিমানের উদ্বোধনী ব্যাটসম্যান ছিলেন। বল আটকানোয় দক্ষ ছিলেন ও প্যাডে বল লাগার পূর্ব-মুহূর্ত পর্যন্ত অপেক্ষা করে আঘাত হেনে রান সংগ্রহ করতেন।
১৫ বছর বয়সে ওয়াঙ্গানুইয়ের পক্ষে হক কাপে খেলতে শুরু করেন। নিজস্ব দ্বিতীয় বছরেই দলকে এ প্রতিযোগিতার শিরোপা লাভে সহায়তা করেন। হিসাবরক্ষকের চাকরি নিয়ে ক্রাইস্টচার্চ থেকে সাউথ আইল্যান্ডে চলে যান। ১৯২৯-৩০ ও ১৯৩০-৩১ মৌসুমে ক্যান্টারবারির পক্ষে প্লাঙ্কেট শীল্ডে খেলেন।
নিজ দেশে প্রথম-শ্রেণীর ক্রিকেটে একাধিপত্য বজায় রেখেছিলেন। ১৯৩২ সালে ব্যক্তিগত সর্বোচ্চ প্রথম-শ্রেণীর রানের সন্ধান পান। ওয়েলিংটনের বিপক্ষে ১৯৬ রান করেন। ১৯৩৫-৩৬ মৌসুমে ওয়েলিংটনে এরল হোমসের নেতৃত্বাধীন সফররত এমসিসি দলের বিপক্ষে ক্যান্টারবারির সদস্যরূপে অপরাজিত ১৪৬ ও ৭১ রান করেন। এরপর ওয়েলিংটনে অনানুষ্ঠানিক টেস্টে ১৩২ ও ক্রাইস্টচার্চে ১৩২ রান করেন। এ সংগ্রহগুলো মৌসুমের সেরা ব্যাটসম্যানের স্বীকৃতি এনে দেয় ও রেডপাথ কাপ জয় করেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন জ্যাক কার। দ্বিতীয় বিশ্বযুদ্ধের পূর্বে তিনি ঐ সাত টেস্টে অংশ নিয়েছিলেন। ২৭ জুন, ১৯৩১ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৪ জুলাই, ১৯৩৭ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি। নিউজিল্যান্ডের পক্ষে সাত টেস্টে অংশ নিয়ে ১৯.২৭ গড়ে ২১২ রান তুলতে পেরেছিলেন।
১৯৩১ সালে ইংল্যান্ড সফরে নিউজিল্যান্ডের সদস্যরূপে অন্তর্ভুক্ত হন। টেস্ট খেলাগুলোয় গড়পড়তা সফলতা পান। লর্ডসে সিরিজের প্রথম টেস্টে ২ ও ০ এবং ওভালের দ্বিতীয় টেস্টে ৩৪ ও ২৮ রান তোলার পর ওল্ড ট্রাফোর্ডের তৃতীয় টেস্টে মাঠের বাইরে অবস্থান করেন। কিন্তু কাউন্টি দলগুলোর বিপক্ষে বেশ সফল ছিলেন। গ্রীষ্মের ভেজা আবহাওয়ায় ২২.৯৭ গড়ে ৮০৪ রান তুলেছিলেন তিনি। ১৯৩২ সালে সফররত দক্ষিণ আফ্রিকা দলের বিপক্ষে একটি খেলায় অংশ নিয়ে ০ ও ৩ রান তুলেন। ১৯৩৩ সালে বিতর্কিত বডিলাইন সিরিজে খেলা শেষ করে সফররত ইংরেজ দলের বিপক্ষে নিজস্ব চতুর্থ টেস্টে খেলেন। ৫৯ রান তুলে ব্যক্তিগত সর্বোচ্চ ও একমাত্র টেস্ট অর্ধ-শতরান করেন।
১৯৩৭ সালে পুনরায় ইংল্যান্ড গমনের সুযোগ ঘটে জ্যাক কারের। লর্ডস ও ওল্ড ট্রাফোর্ডে শেষ দুই টেস্টে অংশ নেন। এ সফরে দুই শতক সহযোগে ৩১.৭১ গড়ে ১,২০৫ রান তুলেন।
অবসর
১৯৩৭ সাল থেকে ১৯৮০-এর দশকে পর্যন্ত সঠিকমানের প্রশাসকের ভূমিকায় অবতীর্ণ হয়েছিলেন তিনি। ক্রিকেটকে তিনি অসম্ভব ভালোবাসতেন। ক্রিকেটের সাথে অতিরিক্ত শখ্যতার কারণে বোর্ডের সদস্যতা লাভসহ জাতীয় দল নির্বাচক, সফরকারী দলের ব্যবস্থাপকের ভূমিকায় অবতীর্ণ হয়েছিলেন।
ক্রিকেট খেলা থেকে অবসর গ্রহণের পর নিউজিল্যান্ড ক্রিকেট কাউন্সিলের সভাপতির দায়িত্ব পালন করেন। এরপূর্বে দ্বিতীয় বিশ্বযুদ্ধে অংশ নেন। ১৯৫৩-৫৪ মৌসুমে দক্ষিণ আফ্রিকা সফরে নিউজিল্যান্ড দলের ব্যবস্থাপকের ভূমিকায় অবতীর্ণ হয়েছিলেন তিনি। এছাড়াও, বিশ্বযুদ্ধের পর টেস্ট দল নির্বাচক হিসেবে মনোনীত হন।
তিনি স্যার জন অ্যান্ডারসনের স্থলাভিষিক্ত হন। জ্যাক কার স্মরণে তিনি মন্তব্য করেন যে, নিউজিল্যান্ড ক্রিকেট ও নিউজিল্যান্ড ক্রিকেট ফাউন্ডেশনে অনেকগুলো বছর উল্লেখযোগ্য ভূমিকা রেখেছেন। তার অংশগ্রহণে নিঃসন্দেহে প্রশংসার দাবী রাখে।
১৯৫৬-৫৭ মৌসুম থেকে ১৯৭২ সাল পর্যন্ত বার্নসাইড ওয়েস্ট ক্রাইস্টচার্চ ইউনিভার্সিটি ক্রিকেট ক্লাবের সভাপতি ও ১৯৭৭ থেকে ২০০৫ সাল পর্যন্ত উপদেষ্টার দায়িত্বে ছিলেন। এ সময়ে ক্লাবটি বার্নসাইড ক্রিকেট ক্লাবের সাথে একীভূত হয়ে যায়। পাশাপাশি হল্যান্ড ও কার ফার্মে হিসাবরক্ষক হিসেবে দায়িত্ব পালন করতে থাকেন।
ব্যক্তিগত জীবন
ব্যক্তিগত জীবনে বিবাহিত ছিলেন। এডনা নাম্নী এক রমণীর পাণিগ্রহণ করেন। এ দম্পতির দুই সন্তান ছিল। তন্মধ্যে, রবার্ট বিচারক হিসেবে নিযুক্ত হয়েছেন। ২৭ মে, ২০০৭ তারিখে ৯৬ বছর বয়সে ক্রাইস্টচার্চে জ্যাক কারের দেহাবসান ঘটে। সতীর্থ দলীয় সঙ্গী এরিক টিন্ডিলের তুলনায় ১০ দিনের ছোট ছিলেন। মৃত্যুকালীন তিনি প্রবীণতম দ্বিতীয় বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেন। এছাড়াও, এরিক টিন্ডিল ও ফ্রান্সিস ম্যাককিননের পর তৃতীয় প্রবীণতম জীবিত টেস্ট ক্রিকেটার ছিলেন।
প্যাট্রিসিয়া স্পিয়ার্স জোন্স
থাম্ব| 2016 সালে কেলি রাইটার্স হাউসে চার্লস বার্নস্টেইনের সাথে প্যাট্রিসিয়া স্পিয়ার্স জোন্স (বামে)। প্যাট্রিসিয়া স্পিয়ার্স জোন্স (জন্ম ১৯৫১) একজন আমেরিকান কবি । তাঁর কবিতার বইয়ের সংখ্যা পাঁচটি। জোন্স হলেন "দ্য ফিউচার ডিফারেন্টলি ইমাজিনড" এর সম্পাদক, যা ব্ল্যাক আর্থ ইনস্টিটিউটের অনলাইন প্রকাশনা অ্যাবাউট প্লেস জার্নালের একটি সংখ্যা।   পূর্বে, তিনি অর্ডিনারি উইমেন: পোয়েমস অফ নিউ ইয়র্ক সিটি উইমেনের সহ-সম্পাদক ছিলেন। তার কবিতা "Beuys and the Blonde" পুশকার্ট পুরস্কারের জন্য মনোনীত হয়েছিল। জোন্স ২০১৭ সালের জ্যাকসন কবিতা পুরস্কারের বিজয়ী ছিলেন,  এবং তিনি হলিন্স ইউনিভার্সিটিতে ২০২০ লুই ডি. রুবিন জুনিয়র লেখক-ইন-রেসিডেন্স  হিসাবে কাজ করেন।
রাজভবন, আগরতলা
রাজভবন ( অনুবাদ : গভর্নমেন্ট হাউস ) হল ত্রিপুরার রাজ্যপালের সরকারি বাসভবন । ত্রিপুরার বর্তমান রাজ্যপাল মাননীয় শ্রী তথাগত রায় । বাড়িটি রাজ্যের রাজধানী শহর আগরতলায় অবস্থিত। ২০১৮ সালের এপ্রিল মাসে একটি নতুন রাজভবন নির্মিত এবং উদ্বোধন করা হয়েছিল। পূর্ববর্তী রাজভবনটি ১৯১৭ সালে নির্মিত হয়েছিল এবং ভারতের স্বাধীনতার আগে এটি পুশবন্ত প্রাসাদ নামে পরিচিত ছিল। পূর্ববর্তী রাজভবন ভবনটি ত্রিপুরার রাজা মহারাজা বীরেন্দ্র কিশোর মাণিক্যের সম্মানে একটি জাদুঘর এবং গবেষণা কেন্দ্রে পরিণত করার উদ্দেশ্যে।
রিটার্ন অফ তুফান মেইল
রিটার্ন অফ তুফান মেইল একটি বলিউড চলচ্চিত্র। এটি ১৯৪২ সালে মুক্তি পেয়েছিল।
বাংলা, নেপাল
বাংলা (Wangla) হচ্ছে দক্ষিণ নেপালের লুম্বিনী মন্ডলের অর্ঘখাঞ্চি জেলার সন্ধিখারকা পৌরসভার কেন্দ্রীয় বাজার। প্রাক্তন গ্রাম উন্নয়ন কমিটি (ভিডিসি) ১৮ মে ২০১৪ তারিখে বিদ্যমান সন্ধিখারকা, ডব্লিউ অ্যাংলা, নারপাণি, খানচিকোট, কেমাদাদা, আরঘা ও দ্বিভর্ণা ভিডিসিগুলিকে একত্রিত করে একটি পৌরসভায় রূপান্তরিত হয়েছিল। ১৯৯১ নেপাল আদমশুমারির সময়ে, শহরের ১,০৩৩ টি ঘরে জনসংখ্যা ছিল ৫,১৪২ জন। ২০০১ নেপাল আদমশুমারির সময়ে জনসংখ্যা ছিলো ৫৩৮০, যার মধ্যে শিক্ষার হার ছিলো ৬৬%।
১৫৭৫
১৫৭৫ গ্রেগরীয় বর্ষপঞ্জির একটি সাধারণ বছর।
পুরানো নৌনী সেতু
পুরানো নৌনী সেতু হল ভারতের অন্যতম পুরানো ও দীর্ঘতম সেতু গুলির মধ্যে একটি। এই সেতু উত্তর প্রদেশ রাজ্যের এলাহাবাদ শহরের প্রান্তে অবস্থিত। সেতুটি এলাহাবাদ এর কেন্দ্রস্থলের সঙ্গে এলাহাবাদের উপকন্ঠীয় শহর নৌনীকে যুক্ত করেছে। এই সেতু একই সঙ্গে রেলপথ ও সড়কপথ দ্বারা নৌনী ও এলাহাবাদেক যুক্ত করেছে। নদীটি এলাহাবাদ রেল স্টেশনের সঙ্গে নৌনী জংশন রেলওয়ে স্টেশনকে যুক্ত করে। এটি পুরানো যমুনা সেতু নামেও পরিচিত।এই দ্বিতল বিশিষ্ট সেতুর উপরের ডেকে রেল চলাচল করে এবং নিচের ডেকে সড়ক পথ চালু হয় ১৯২৭ সালে।
আল জামিয়া আল আশরাফিয়া পাবনা
আল জামিয়া আল আশরাফিয়া পাবনা পাবনা জেলা সদরের লস্করপুরে অবস্থিত একটি কওমি মাদ্রাসা। মোহাম্মদুল্লাহ হাফেজ্জীর নির্দেশে তার শিষ্য মানিকগঞ্জের খ্যাতনামা আলেম আহমদ হুসাইন কাসেমি ১৯৬৮ সালে এটি প্রতিষ্ঠা করেন। ভারতের বিখ্যাত আলেম আশরাফ আলী থানভীর নামানুসারে মাদ্রাসার নামকরণ করা হয়েছে। প্রতিষ্ঠালগ্ন থেকেই এখানে দাওরায় হাদিস (মাস্টার্স) চালু রয়েছে। ১৯৭০ থেকে দীর্ঘকাল মাদ্রাসার পরিচালক ছিলেন মানিকগঞ্জের মুহাম্মদ নেয়ামাতুল্লাহ। মাদ্রাসার বর্তমান পরিচালক আমিনুর রহমান।
শিক্ষা কার্যক্রম
কয়েকটি বিভাগ:
মিঃ ঝটপট
মিঃ ঝটপট একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
বি ভি দোশি
বালকৃষ্ণ বিঠলদাস দোশি ওএএল ( બાલકૃષ્ણ વિઠ્ઠલદાસ દોશી ; ২৬শে আগস্ট ১৯২৭–২৪শে জানুয়ারি ২০২৩) ছিলেন একজন ভারতীয় স্থপতি। তিনি ভারতীয় স্থাপত্যের একজন গুরুত্বপূর্ণ ব্যক্তিত্ব এবং ভারতে স্থাপত্য প্রকরণের বিবর্তনে তাঁর অবদানের জন্য সুপরিচিত। লে কর্বুসিয়ার এবং লুই কানের অধীনে কাজ করার পর, তিনি ছিলেন ভারতে আধুনিকতাবাদী এবং ব্রুটালিস্ট স্থাপত্যের (ন্যূনতম নির্মাণ দ্বারা চিহ্নিত) অগ্রদূত।
তাঁর উল্লেখযোগ্য পরিকল্পনার মধ্যে রয়েছে ফ্লেম ইউনিভার্সিটি, আইআইএম ব্যাঙ্গালোর, আইআইএম উদয়পুর, এনআইএফটি দিল্লি, আমদাবাদ নি গুফা, সিইপিটি বিশ্ববিদ্যালয় এবং ইন্দোরের অরণ্য লো কস্ট হাউজিং ডেভেলপমেন্ট। শেষেরটি করার পর তাঁকে স্থাপত্যের জন্য আগা খান পুরস্কারে ভূষিত করা হয়েছিল।
২০১৮ সালে, তিনি প্রথম ভারতীয় স্থপতি হিসেবে প্রিটজকার আর্কিটেকচার পুরস্কার পান। এছাড়াও তিনি পদ্মশ্রী, পদ্মভূষণ, পদ্মবিভূষণ, এবং ২০২২ সালের জন্য রয়্যাল ইনস্টিটিউট অফ ব্রিটিশ আর্কিটেক্টস ' রয়্যাল গোল্ড মেডেল' লাভ করেন।
প্রাথমিক জীবন
বালকৃষ্ণ পুনের একটি গুজরাটি বৈষ্ণব হিন্দু পরিবারে জন্মগ্রহণ করেন। তাঁর ১০ মাস বয়সে তাঁর মা মারা যান এবং তাঁর বাবা পুনরায় বিয়ে করেছিলেন। তাঁর ঠাকুরদাদা এবং পিসিরা তাঁকে বড় করতে সাহায্য করেছিলেন। এগারো বছর বয়সে, তিনি একটি অগ্নি দুর্ঘটনায় আহত হন, এবং তারপর থেকে সামান্য খুঁড়িয়ে হাঁটতেন। তিনি ১৯৪৭ থেকে ১৯৫০ সালের মধ্যে মুম্বাইয়ের স্যার জে জে স্কুল অফ আর্ট থেকে অধ্যয়ন করেন।
প্রারম্ভিক প্রকল্প
১৯৫০ সালে, তিনি ইউরোপে যান। ১৯৫১ এবং ১৯৫৪ সালের মধ্যে প্যারিসে পরবর্তী প্রকল্পগুলিতে তিনি লে কর্বুসিয়ারের সাথে ঘনিষ্ঠভাবে কাজ করেছিলেন। ১৯৫৪ সালে, তিনি আহমেদাবাদে কর্বুসিয়ারের ভবনগুলির তত্ত্বাবধানের জন্য ভারতে ফিরে আসেন। এগুলির মধ্যে ভিলা সারাভাই, ভিলা শোধন, মিল মালিক সমিতি বিল্ডিং এবং সংস্কার কেন্দ্র ছিল প্রধান। লে কর্বুসিয়ার এবং লুই কানের সাথে কাজ করার সময় তিনি যে নীতিগুলি শিখেছিলেন, তাঁর জন্মভূমির জন্য প্রকল্প পরিকল্পনার সময় প্রয়োজন অনুযায়ী সেগুলির অভিযোজন করেছিলেন। থাম্ব| অসমাপ্ত [[ভিলা সন্ধানন|শোধন হাউসে লে করবুসিয়ারের সাথে দোশি, আনুমানিক ১৯৫৫।]] ১৯৫৫ সালে তাঁর স্টুডিও, বাস্তু-শিল্প (পরিবেশগত নকশা), প্রতিষ্ঠিত হয়েছিল। লুই কান এবং অনন্ত রাজের সাথে দোশি ঘনিষ্ঠভাবে কাজ করেছিলেন। যখন কান আহমেদবাদের ইন্ডিয়ান ইনস্টিটিউট অফ ম্যানেজমেন্ট, ক্যাম্পাস ডিজাইন করেছিলেন, তখন বালকৃষ্ণ তাঁর সঙ্গে কাজ করেন। ১৯৫৮ সালে তিনি গ্রাহাম ফাউন্ডেশন ফর অ্যাডভান্সড স্টাডিজ ইন দ্য ফাইন আর্টসে একজন ফেলো ছিলেন। এরপর তিনি ১৯৬৬ সালে স্কুল অফ আর্কিটেকচার (এসএ) শুরু করেন।
বিমাননগর
আহমেদাবাদে অবস্থিত বিমাননগর হাউজিং সোসাইটি হলো বি ভি দোশির একটি সুপরিচিত প্রকল্প। তিনি একবার বলেছিলেন, "আমার সবচেয়ে প্রিয় আবাসন প্রকল্পগুলির মধ্যে একটি হল আহমেদাবাদে জীবন বীমা কর্পোরেশনের জন্য পরিকল্পনা করা প্রকল্পটি। এখানে আমি জানতাম যে বাড়িগুলিতে একই পরিবারের বেশ কয়েকটি প্রজন্ম বসবাস করবে, তারা এটির সাথে আত্মস্থ হবে, এর সাথে শক্তিশালী বন্ধন তৈরি হবে। যখন তাদের চাহিদাগুলি পরিবর্তিত হবে তখন তারা এর কিছু অংশ পরিবর্তন করতে পারে।"
শিক্ষাদান
একজন স্থপতি হিসাবে তাঁর আন্তর্জাতিক খ্যাতি ছাড়াও, বালকৃষ্ণ একজন শিক্ষাবিদ এবং প্রতিষ্ঠান নির্মাতা হিসেবে সমানভাবে পরিচিত। তিনি আহমেদাবাদের স্কুল অফ আর্কিটেকচার-এর প্রতিষ্ঠাতা পরিচালক (১৯৬২ - ৭২), স্কুল অফ প্ল্যানিং এর প্রতিষ্ঠাতা পরিচালক (১৯৭২ - ৭৯), সেন্টার ফর এনভায়রনমেন্টাল প্ল্যানিং অ্যান্ড টেকনোলজির প্রতিষ্ঠাতা ডিন (১৯৭২ - ৮১), আহমেদাবাদের ভিজ্যুয়াল আর্টস সেন্টার-এর প্রতিষ্ঠাতা সদস্য এবং আহমেদাবাদের কানোরিয়া সেন্টার ফর আর্টস-এর প্রতিষ্ঠাতা পরিচালক।
জাতীয় এবং আন্তর্জাতিকভাবে পরিচিত গবেষণা প্রতিষ্ঠানবাস্তু-শিল্প ফাউন্ডেশন ফর স্টাডিজ অ্যান্ড রিসার্চ ইন এনভায়রনমেন্টাল ডিজাইন প্রতিষ্ঠায় বালকৃষ্ণ গুরুত্বপূর্ণ ভূমিকা পালন করেছিলেন। প্রতিষ্ঠানটি কম খরচে আবাসন এবং শহর পরিকল্পনায় অগ্রণী কাজ করেছে। তিনি স্বল্প-আয়ের আবাসন নিয়ে তাঁর অগ্রগামী কাজের জন্য এবং উদ্ভাবনী উপায়ে স্থায়িত্বের ধারণা অন্তর্ভুক্ত করে তাঁর নকশাগুলির জন্য উল্লেখযোগ্য।
মাধ্যম
২০০৮ সালে, হান্ড্রেডহ্যান্ডস পরিচালক প্রেমজিৎ রামচন্দ্রন দোশির সাক্ষাৎকার নিয়ে একটি তথ্যচিত্র প্রকাশ করেন। তিনি মণি রত্নমের ও কাদাল কানমানি এবং শাদ আলীর ওকে জানুতে নিজের চরিত্রে অভিনয় করেছিলেন।
শৈলী
বালকৃষ্ণ দোশি বলেছিলেন যে তিনি ঐতিহাসিক ভারতীয় স্মৃতিস্তম্ভের পাশাপাশি ইউরোপীয় এবং আমেরিকান স্থপতিদের কাজ দ্বারা তিনি অনুপ্রাণিত হয়েছেন।
ব্যক্তিগত জীবন এবং মৃত্যু
দোশি ২০২৩ সালের ২৪শে জানুয়ারী গুজরাটের আহমেদাবাদে ৯৫ বছর বয়সে মারা যান।
স্বীকৃতি
দোশি রয়্যাল ইনস্টিটিউট অফ ব্রিটিশ আর্কিটেক্টের একজন ফেলো ছিলেন। তিনি প্রিটজকার পুরস্কার, ইন্দিরা গান্ধী ন্যাশনাল সেন্টার ফর দ্য আর্টস এবং স্থাপত্যের জন্য আগা খান পুরস্কারের জন্য নির্বাচন কমিটিতে ছিলেন। এছাড়াও তিনি ইন্ডিয়ান ইনস্টিটিউট অফ আর্কিটেক্টের একজন ফেলো ছিলেন।
বালকৃষ্ণ দোশির ভারতীয় ও ইংরেজি ঐতিহ্যের পুনঃএকত্রীকরণের কাজটি ২০০৭ সালে মজবুত স্থাপত্যের জন্য একটি বৈশ্বিক পুরস্কারে ভূষিত হয়েছিল, এটি পুরস্কারের প্রথম সংস্করণ। পুরস্কারটি একটি বিকল্প উন্নয়ন মডেলের দিকে দোশির গুরুত্বপূর্ণ পদক্ষেপকে স্বীকৃতি দিয়েছিল।
ভবন
থাম্ব| [[ইন্ডিয়ান ইনস্টিটিউট অফ ম্যানেজমেন্ট বেঙ্গালুরু|আইআইএম-ব্যাঙ্গালোরের একাডেমিক ব্লক]] থাম্ব| [[আমদাবাদ নি গুফা|হোসেন-দোশি গুফা, আহমেদাবাদ]]
লকডাউন (২০২১-এর বাংলা চলচ্চিত্র)
লকডাউন হলো অভিমন্যু মুখোপাধ্যায় পরিচালিত একটি নাট্যধর্মী বাংলা চলচ্চিত্র। এই চলচ্চিত্রটি ১০ সেপ্টেম্বর ২০২১ আর্টেজ ও প্যান্ডেমোনিয়াম প্রোডাকশনের ব্যানারে মুক্তি পায়।
পটভূমি
চলচ্চিত্রটি তিনটি ভিন্নধরনের দম্পত্তি এবং কোভিড-১৯ মহামারী পরিস্থিতির সময়ে তাদের মানসিক অসুস্থতার উপর আবর্তন করে তৈরি হয়েছে। পটভূমিটি ছিল তারা কীভাবে তাদের ব্যক্তিগত ও সামাজিক সমস্যার মোকাবিলা করবে তার উপর।
এন্টার্কটিকা ক্রিল
বৈজ্ঞানিক নাম ইউফৌসিয়া সুপারবা Euphausia_superba এন্টার্কটিকা ক্রিল (ইউফাউসিয়া সুপারবা) একটি ক্রিলের প্রজাতি যা দক্ষিণ মহাসাগরের অ্যান্টার্কটিক জলে পাওয়া যায়। এটি একটি ছোট, সাঁতারের ক্রাস্টেসিয়ান যা বড় দলে বাস করে, যাকে ঝাঁক বলা হয়, কখনও কখনও প্রতি ঘনমিটারে 10,000-30,000 পৃথক প্রাণীর ঘনত্বে পৌঁছায়। যা সর্বোচ্চ রেকর্ড।
ভৌ­গ­লিক পরিসর
অ্যা­ন্টা­র্ক­টিক ক্রিল দক্ষিণ এবং ভা­র­তীয় অ্যা­ন্টা­র্ক­টিক মহা­সা­গ­রে বাস করে, অ্যা­ন্টা­র্ক­টিক উপ­দ্বীপ অঞ্চ­লে। তাদের বণ্টন অ্যা­ন্টা­র্ক­টিক মহা­দে­শীয় শেল্ফ বিরতি অ্যা­ন্টা­র্ক­টিক পোলার ফ্র­ন্টাল জোন পর্য­ন্ত বি­স্তৃত। বি­শে­ষত উচ্চ জৈ­ব­ব­স্তুর অঞ্চ­ল­গু­লির মধ্যে রয়েছে অ্যা­ন্টা­র্ক­টিক উপ­কূ­লীয় স্রোত, অ্যা­ন্টা­র্ক­টিক মহা­দে­শের কাছে, প্রি­ডজ বে এর কাছে, অ্যা­ন্টা­র্ক­টিক মহা­দে­শের উত্তর এবং পশ্চিম উপ­কূ­লীয় অঞ্চ­লে এবং যে অঞ্চ­ল­গু­লি­তে অ্যা­ন্টা­র্ক­টিক উপ­কূ­লীয় স্রোত অ্যা­ন্টা­র্ক­টিক সা­র্কা­ম্পো­লার স্রো­তের সাথে যো­গা­যোগ করে।
বা­স­স্থান
অ্যা­ন্টা­র্ক­টিক ক্রিল খোলা সা­মু­দ্রিক জলে বাস করে। প্রা­প্ত­বয়স্ক­দের ভূ­পৃ­ষ্ঠের জল থেকে 350 মিটার গভী­র­তা পর্য­ন্ত পাওয়া যায়; তাদের মাঝে মাঝে 600 মিটার গভীরে পাওয়া গেছে। শীতের মা­স­গু­লি­তে এগুলি গভীর জলে পাওয়া যায়। লা­র্ভা সমু­দ্রের তল­দে­শের কাছে জীবন শুরু করে এবং বি­কা­শ ের সাথে সাথে পৃ­ষ্ঠের দিকে আরোহণ করে। বাসস্থান অঞ্চলপোলার নোনা জল বা সামুদ্রিক জলজ বায়োমপেলাজিক পরিসীমা গভীরতা 0 থেকে 600 মি 0.00 থেকে 1968.50 ফুট গড় গভীরতা 150 মি 492.13 ফুট।
শা­রী­রিক বর্ণ­না
দেহটি গো­লা­পী এবং কি­ছু­টা অস্ব­চ্ছ, একটি শক্ত, ক্যা­ল­সি­ফা­ইড এক্সো­স্কে­ল­টন এটি একটি ক্যা­রা­পেস নামেও পরি­চিত) একটি সে­ফা­লো­থো­রা­ক্স (মাথা এবং বক্ষ মি­শ্রিত) এবং একটি পেটে বি­ভ­ক্ত। এই প্রা­ণী­গু­লো দেখতে চিংড়ির মতোই। অ্যা­ন্টা­র্ক­টিক ক্রি­লের ছয় জোড়া বক্ষ উপা­ঙ্গ এবং এক জোড়া অ্যা­ন্টে­না রয়েছে। একটি লেজ চূড়ান্ত উপা­ঙ্গের সং­মি­শ্রণ দ্বা­রা গঠিত হয়। মুখের অংশের কাছে, যৌ­না­ঙ্গে (সে­ফা­লো­থো­রা­ক্সে অব­স্থিত) এবং পেটের প্লিওপডের গোড়ায় (যা এই প্রা­ণী­রা সাঁতার কাটার জন্য কাঁটা­যু­ক্ত অঙ্গ­গু­লি ব্য­ব­হার করে) এর গোড়ায় ফো­টো­ফোর নামে আলো­কিত অঙ্গ রয়েছে। এই ফটো­ফো­র­গু­লি একটি নীল আলো তৈরি করে। ফু­ল­কা­গু­লি ক্যা­রা­পে­সের নীচে, ventrally অব­স্থিত। প্রা­প্ত­বয়স্ক­দের দৈ­র্ঘ্য 5-6.5 সেমি এবং গড় ওজন 2 গ্রাম।মহি­লা­রা পু­রু­ষ­দের থেকে কি­ছু­টা বড় এবং লি­ঙ্গের মধ্যে শরী­রের আকারে ছো­ট­খা­টো পা­র্থ­ক্য থাকে (উদা­হ­র­ণ­স্ব­রূপ পু­রু­ষ­দের দেহের আকার আরও দী­র্ঘায়িত হয়, কি­ছু­টা বড় চোখ, লম্বা অ্যা­ন্টে­না এবং সা­মা­ন্য ছোট রো­স্ট্রাম)। এছাড়াও, প্রা­প্ত­বয়স্ক পু­রু­ষ­রা প্লিওপডের প্রথম জোড়া হি­সা­বে পে­টা­স­মা নামক এন্ডো­প­ড­গু­লি­কে পরি­ব­র্তিত করেছে। এগুলি সঙ্গ­মের সময় স্পা­র্মা­টো­ফোর স্থা­না­ন্তর করতে ব্য­ব­হৃত হয়। মহি­লা­দের দেহের ভে­ন্ট্রাল পো­স্টে­রিয়র অংশে একটি ত্রি-লো­ব­যু­ক্ত কা­ঠা­মো থাকে যাকে থে­লা­ই­কাম বলা হয়। অবি­কৃত মহি­লা­দের মধ্যে, এই গঠন প্রায়ই একটি উজ্জ্বল লাল রং হয়। স্পা­র্মা­টো­ফো­রস (ছোট সাদা ভে­সি­কেল), মাঝে মাঝে মিলিত মহি­লা­দের মধ্যে এটির সাথে সং­যু­ক্ত দেখা যায়।এগুলি সঙ্গ­মের সময় স্পা­র্মা­টো­ফোর স্থা­না­ন্তর করতে ব্য­ব­হৃত হয়। মহি­লা­দের দেহের ভে­ন্ট্রাল পো­স্টে­রিয়র অংশে একটি ত্রি-লো­ব­যু­ক্ত কা­ঠা­মো থাকে যাকে থে­লা­ই­কাম বলা হয়। অবি­কৃত মহি­লা­দের মধ্যে, এই গঠন প্রায়ই একটি উজ্জ্বল লাল রং হয়। স্পা­র্মা­টো­ফো­রস (ছোট সাদা ভে­সি­কেল), মাঝে মাঝে মিলিত মহি­লা­দের মধ্যে এটির সাথে সং­যু­ক্ত দেখা যায়।এগুলি সঙ্গ­মের সময় স্পা­র্মা­টো­ফোর স্থা­না­ন্তর করতে ব্য­ব­হৃত হয়। মহি­লা­দের দেহের ভে­ন্ট্রাল পো­স্টে­রিয়র অংশে একটি ত্রি-লো­ব­যু­ক্ত কা­ঠা­মো থাকে যাকে থে­লা­ই­কাম বলা হয়। অবি­কৃত মহি­লা­দের মধ্যে, এই গঠন প্রায়ই একটি উজ্জ্বল লাল রং হয়। স্পা­র্মা­টো­ফো­রস (ছোট সাদা ভে­সি­কেল), মাঝে মাঝে মিলিত মহি­লা­দের মধ্যে এটির সাথে সং­যু­ক্ত দেখা যায়। অন্যান্য শারীরিক বৈশিষ্ট্যদ্বিপাক্ষিক প্রতিসাম্য সেক্সুয়াল ডিমরফিজমমহিলা বড় লিঙ্গ ভিন্ন আকৃতির গড় ভর 2 গ্রাম 0.07 oz পরিসীমা দৈর্ঘ্য 5.0 থেকে 6.5 সেমি 1.97 থেকে 2.56 ইঞ্চি
উন্নয়ন
ক্রিল বেশ কয়েকটি লার্ভা পর্যায়ের মধ্য দিয়ে যায়, যা নওপ্লিয়াস, মেটানাউপ্লিয়াস, ক্যালিপটোপাস এবং ফারসিলিয়া নামে পরিচিত; প্রতিটি স্তরের মধ্যে (এবং কখনও কখনও এর মধ্যে) molts হয়, প্রতিটি লার্ভা পর্যায় 8-15 দিন স্থায়ী হয়। একবার ডিম পাড়ার পর, তারা প্রায় 10 দিন ডুবে থাকে, কয়েকশ থেকে 2,000 মিটার গভীর পর্যন্ত। সেখানে, এগুলি নওপ্লি হিসাবে জন্মে, যার কেবল একটি চোখ থাকে এবং কোনও দেহের অংশ বা অঙ্গের কুঁড়ি নেই। নওপলি আরোহণ করে এবং একটি মেটানাউপ্লিয়াস পর্যায়ে প্রবেশ করে, যেখানে অঙ্গ-প্রত্যঙ্গের বিকাশ শুরু হয়। লার্ভা ক্রমাগত বৃদ্ধি পাওয়ার সাথে সাথে তারা ক্যালিপটপে পরিণত হয়; এগুলি পৃষ্ঠে পৌঁছায় এবং খাওয়ানো শুরু করে। তিনটি অতিরিক্ত molts পরে, লার্ভা furcilia হিসাবে পরিচিত হয়। furcilia পর্যায়ে অস্থাবর যৌগিক চোখের বিকাশ দ্বারা চিহ্নিত করা হয়, যা ক্যারাপেসের প্রান্ত থেকে প্রজেক্ট করে। Furcilia কিশোর বয়সে বিকশিত হয়, শীতের শুরুতে 4-10 মিমি দৈর্ঘ্যে পৌঁছায়,মার্চের শেষের দিকে প্রবৃদ্ধি কমে যায়। কিশোররা তাদের দ্বিতীয় বছরে (বসন্ত/গ্রীষ্ম) গোনাড তৈরি করতে শুরু করে এবং দুই বছর বয়সে জন্ম দিতে শুরু করে।এ ভাবেই বংশবিস্তার বৃদ্ধি হয়।
প্রজনন
সঙ্গমে 5টি পর্যায় জড়িত: তাড়া, অনুসন্ধান, আলিঙ্গন, ফ্লেক্স এবং ধাক্কা। প্রথমত, একজন পুরুষ (কখনও কখনও একের বেশি) একটি গুরুগম্ভীর মহিলাকে অনুসরণ করে। তারপরে, একজন পুরুষ তার পেটাসমা (প্রথম জোড়া প্লিওপডগুলিতে পাওয়া বিশেষ কাঠামো) দিয়ে একজন মহিলাকে পরীক্ষা করে। নর-নারী তখন একে অপরকে জড়িয়ে ধরে, পেটে পেটে। শুক্রাণু স্থানান্তরিত হয় যখন পুরুষ তার শরীরকে নারীর চারপাশে বাঁকা করে, একটি টি-আকৃতির জোড়া তৈরি করে। শুক্রাণু ট্রান্সফারে তার পেটাসমা সাহায্যে হুক। ফ্লেক্সিংয়ের সময় দ্রুত স্পিনিং ঘটে, যা প্রায় 5 সেকেন্ড স্থায়ী হয়, যা তার থলিকামে শুক্রাণু ঢেলে দিতে সাহায্য করে। নমনীয় হওয়ার পরে, এই জুটি একসাথে সাঁতার কাটতে থাকে কারণ পুরুষ তার রোস্ট্রাম এবং অ্যান্টেনাকে মহিলার ভেন্ট্রাল পৃষ্ঠের বিরুদ্ধে ঠেলে দেয়। অবশেষে, এই জুটি একে অপরের থেকে বিচ্ছিন্ন হয়ে সাঁতার কাটে।
মিলন ব্যবস্থাবহুগামী
সমস্ত প্রাপ্তবয়স্ক মহিলা অ্যান্টার্কটিক ক্রিল একটি প্রজনন ঋতুতে একটি ব্রুড তৈরি করে, ডিমগুলি পর্যায়ক্রমে উত্পাদিত হয় এবং বিভিন্ন স্পনিং ইভেন্টে ছেড়ে দেয়। নারী প্রতি চারটি oocytes ভিটেলোজেনেসিস (কুসুম উৎপাদন) হতে পারে। উষ্ণ তাপমাত্রা মহিলাদের মধ্যে প্রজনন এবং গলিত কার্যকলাপ বৃদ্ধি করতে পারে। মহিলারা ডিসেম্বর থেকে মার্চ মাসের মধ্যে গভীর জলে ডিম পাড়ে। ডিমগুলি সমুদ্রের তলদেশে বিকাশ শুরু করে, তবে জলের কলামে কোথায় পাড়া হয় তা জানা যায় না। ডিম ফুটে ও উপরে বর্ণিত লার্ভা পর্যায়ে প্রবেশ করার প্রায় 10 দিন আগে ডুবে থাকে। ( কুজিন-রাউডি, 2000 ; কাওয়াগুচি, এট আল।, 2011 ; নক্স, 1994 ) মূল প্রজনন বৈশিষ্ট্যiteroparous মৌসুমী প্রজনন gonochoric/gonochoristic/dioecious (লিঙ্গ পৃথক) যৌন নিষিক্তকরণ অভ্যন্তরীণ  ডিম্বাকৃতি প্রজনন ব্যবধান অ্যান্টার্কটিক ক্রিল বছরে একবার প্রজনন করে। প্রজনন ঋতু গ্রীষ্মের মাসগুলিতে প্রজনন ঘটে। বংশের পরিসীমা সংখ্যা 4 (নিম্ন) গড় গর্ভকালীন সময়কাল 10 দিন যৌন বা প্রজনন পরিপক্কতার বয়সের পরিসীমা (মহিলা) 2.8 থেকে 3.0 বছর যৌন বা প্রজনন পরিপক্কতার বয়সের পরিসীমা (পুরুষ) 2.8 থেকে 3.0 বছর গ্যামেট উৎপাদনে জড়িত পুষ্টির বাইরে এই প্রজাতিতে পিতামাতার কোনো বিনিয়োগ পরিলক্ষিত হয় না। ( নিকোল, 2006 )
আয়ুষ্কাল/দীর্ঘায়ু
অ্যান্টার্কটিক ক্রিলের গড় আয়ু 5-7 বছর। ( পর্যন্ত বেঁচে থাকে। পরিসীমা জীবনকাল স্থিতি: বন্য 9 (উচ্চ) বছর সাধারণ জীবনকালের অবস্থা: বন্য 2 থেকে 7 বছর
আচরণ
অ্যান্টার্কটিক ক্রিল হল একটি বাধ্যতামূলক স্কুলিং প্রজাতি, যেখানে স্কুলগুলি প্রাথমিকভাবে স্রোতের সাথে জলের কলামে অনুভূমিকভাবে চলে। স্কুলগুলি অত্যন্ত বড় হতে পারে, গড় দৈর্ঘ্য 100 মিটার, কিন্তু 100 কিমি পর্যন্ত প্রসারিত হতে পারে, যার গড় বেধ 15 মি। ঘনত্ব প্রতি ঘনমিটারে 1,0000-100,000 ক্রিল পরিমাপ করতে পারে, নিম্ন ঘনত্বের স্কুলগুলি প্রতি ঘনমিটারে 1 থেকে 100 ক্রিল পরিমাপ করে। একই ধরনের শারীরিক আকারের দলে স্কুলে পড়া এই প্রাণীদের সাহায্য করে যে কোনো একজনকে শিকারী দ্বারা আলাদা করা এড়াতে।
যোগাযোগ এবং উপলব্ধি
ক্রিল ঘন স্কুল গঠন করে, যার মধ্যে সমস্ত ব্যক্তি একই দিকে সাঁতার কাটে, একে অপরের থেকে সমানভাবে দূরত্বে। একটি প্রদত্ত স্কুলের সমস্ত ব্যক্তি প্রায় একই আকারের। একজন ব্যক্তি স্কুলের বাকি অংশের সাথে তার আকার পরিমাপ করবে এবং উপযুক্ত হিসাবে যোগদান করবে বা ছেড়ে দেবে। একটি স্কুলের সামনে থাকা ব্যক্তিরা সাঁতার কাটার সময় যোগাযোগের জন্য রিওট্যাকটিক ইঙ্গিত ব্যবহার করে, যেমন আসন্ন স্রোতের দিকে বাঁক। দৃষ্টি ব্যক্তিদের স্কুল বজায় রাখতে এবং খাওয়ানোর সময় সাহায্য করে। মেকানোরিসেপশন এবং ঘ্রাণও স্কুলের আচরণে একটি ভূমিকা পালন করতে পারে। কেমোরেসেপ্টরগুলি অ্যামিনো অ্যাসিড সনাক্ত করতে ব্যবহৃত হয় (এমনকি খুব কম স্তরেও), যা খাদ্য উত্সের উপস্থিতি নির্দেশ করে এবং ফেরোমোন সম্ভবত মিলনে ভূমিকা পালন করে।